CELEX: C2007/069/21
Language: el
Date: 2007-03-24 00:00:00
Title: Υπόθεση C-43/07: Αίτηση για την έκδοση προδικαστικής αποφάσεως που υπέβαλε το Hoge Raad der Nederlanden (Κάτω Χώρες) στις 2 Φεβρουαρίου 2007 — D.M.M. Arens-Sikken κατά Staatssecretaris van Financiën

24.3.2007   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 69/9
            
         Αίτηση για την έκδοση προδικαστικής αποφάσεως που υπέβαλε το Hoge Raad der Nederlanden (Κάτω Χώρες) στις 2 Φεβρουαρίου 2007 — D.M.M. Arens-Sikken κατά Staatssecretaris van Financiën
   (Υπόθεση C-43/07)
   (2007/C 69/21)
   Γλώσσα διαδικασίας: η ολλανδική
   Αιτούν δικαστήριο
   Hoge Raad der Nederlanden (Κάτω Χώρες)
   Διάδικοι στην υπόθεση της κύριας δίκης
   
      Αναιρεσείουσα: D.M.M. Arens-Sikken
   
      Αναιρεσίβλητος: Staatssecretaris van Financiën
   Προδικαστικά ερωτήματα
   
               1)
            
            
               Πρέπει τα άρθρα 73Β και 73Δ της Συνθήκης ΕΚ (νυν άρθρα 56 ΕΚ και 58 ΕΚ) να ερμηνευθούν υπό την έννοια ότι αντιτίθενται στο να φορολογήσει ένα κράτος μέλος ένα περιουσιακό στοιχείο, που αποκτήθηκε βάσει κληρονομικού δικαιώματος σε ευρισκόμενο στο κράτος αυτό ακίνητο το οποίο ανήκει στην κληρονομία ενός -κατά τον χρόνο του θανάτου του- κατοίκου άλλου κράτους μέλους, σύμφωνα με την αξία του ακινήτου χωρίς να λάβει υπόψη τα χρέη του κληρονόμου προς του άλλους τετιμημένους τα οποία απορρέουν από τη γενομένη με διαθήκη διανομή της κληρονομίας ανιόντος;
            
         
               2)
            
            
               Σε περίπτωση καταφατικής απαντήσεως στο πιο πάνω ερώτημα και, επί πλέον, σε περίπτωση που πρέπει να καθοριστεί με σύγκριση αν και σε ποιο μέτρο πρέπει να ληφθούν υπόψη τα από τη διανομή της κληρονομίας χρέη προς τους άλλους τετιμημένους, ποια μέθοδος συγκρίσεως -μία από τις δύο μεθόδους που προαναφέρθηκαν στο σημείο 3.6.6 ή μια άλλη μέθοδος- πρέπει να χρησιμοποιηθεί εν προκειμένω για να καθοριστεί αν ο φόρος κληρονομίας, που θα επιβαλλόταν αν ο διαθέτης ήταν κατά τον χρόνο του θανάτου του κάτοικος Κάτω Χωρών, θα ήταν μικρότερος από τον φόρο κληρονομίας των εν τη ημεδαπή περιουσιακών στοιχείων θανόντος κατοίκου αλλοδαπής;
            
         
               3)
            
            
               Για να κριθεί αν το κράτος μέλος στο οποίο βρίσκεται το ακίνητο έχει από τη Συνθήκη ΕΚ υποχρέωση να επιτρέψει εν όλω ή εν μέρει την αφαίρεση των από τη διανομή της κληρονομίας χρεών προς τους άλλους τετιμημένους, έχει σημασία το αν η αφαίρεση αυτή οδηγεί σε μικρότερο αντιστάθμισμα, για την αποφυγή της διπλής φορολογίας, στο κράτος μέλος που θεωρεί ότι όσον αφορά την κληρονομία έχει φορολογική αρμοδιότητα λόγω του τόπου κατοικίας του διαθέτη;